TAYRI N LEBDA (Tullist)
Tafat d yiwet n taqcict ilulen deg agur n yunyu deg seggasen n sebein deg yiwet n taddert deg tmurt n leqbayel, teac deg yiwet n twacult meqren anda baba-s d laemum-is zdin deg yiwen n wexxam, aceku imir d baba-s i d ameqran, d netta i ixedem fell-asen. Tafat d tin ieecqen atas imawlan-is imi d nettat i d tamenzut, ḥemlen-tt merra laemum-is, fkan-as isem n weltmatsen yemmuten ur ttarwin ara, Tafat imi id-tlul, ihi Yur-sen am akken ur temut ara weltmatsen, rran Tafat deg wemḍiq-is.
Eeddan wusan, Tafat tessaweḍ seddis iseggasen deg leemer-is, d lawan n ukeččum-is amenzu s aYerbaz, anda id-teseedda seddin n iseggasen, Tafat tḥemmel aṭas aYerbaz aceku tufa aṭas iman-is, imi ur d-temlal ara uguren deg ulmud-is, tufrar-d ger tezyiwin-is, amḍiq-is ger imenẓa, ula d iselmaden-is ḥemlen-tt merra aceku ur telli ara d tin yettcewilen.
Deg tufYa teffaY Tafat deg useggas amenzu, bdan-d wuguren, xas akken tefraḥ aṭas imi teedda Yer weswir wis sin maca lferḥ-is iluY ur yeṣfi ara, teẓra amecwar d win ara s-yaeren, aceku i tikelt tamenzut ara tYab Yef twacult-is,imi lawan-nni tiḥdayin ttkemilen ulmud-nsent deg tYiwant n ieeẓẓugen, dinna i tettent, din i ganent, alama d tagara n ddurt id-ttuYalent s ixxamen-nsent. Tafat ur tufi ara iman-is deg temeict-nni i tetteici, lebeada n wulmud rnu Yer-s tamuḥqrani n uberkan uqarru. Tid id-yewwi lḥal ad qlent s lmendad i tnelmadin, ad iḥninent fell-asent, ad ilint deg wemḍiq n imawlan-nsent, ur xdiment ara lwajeb-nsent, xedment meḥyaf ger tnelmadin, teddunt d tid yesean, neY d tid ifazen deg ulmud,ma d tiyaḍ rwant tiyitwin d leeyaḍ, Tafat imi tekcem Yer dina, ad telmed alma tekfa, tameddit n wass imi ara kecment Yer wexxam anda ganent, tettarat kan i imeṭṭi d uxemem, tiYimit-is ḥaca weḥd-s, tesarem kan Yer tagara n ddurt anda ara tẓar imawlan-is, yerna ad tettu tiedawin n tudert xas ulama sin wussan kan. lferḥ-is imi ara d-wali baba-s iruḥ Yur-s deg ass n lexmis iwakken ad tt-id-yawi. D annect-a i yeğğan Tafat tufa-d uguren deg ulmud-is, d adegger i tettdeggir iman-is, maca tettxemim Yef imawlan-is, ur tebiYi ara atent-snuYni, tebYa atent-sefraḥ, yerna ad tili d amedya i watmaten-is iwakken att-eanden merra, imi Yur-s ma tefcel ad feclen merra yid-s. Tafat tesea tabYest ur yesei yiwen, tin akken ur tesei weltma-s id-yernan fell-as, aceku ur tesbir ara i wannect-nni n meḥyaf ieeddan fell-as.
Tlata iseggasen, ass yeṭṭafar gma-s, taswiet telha tayeḍ diri-tt, maca Tafat teṣber i lḥif d ẓẓur, teẓra Yer tagara ad tYelet imi asirem-is ad teiwen imawlan-is, xarṣum asent-ter lxir is-xedmen. Tura fell-as lYerba imi teedda Yer weswir wis krad neY Yer tusnawit dinna kan deg eeẓẓugen anda tkemel ulmud almi d tagara n weswir, lawan n ukayad n l BAC, teseedda Tafat akayad-nni maca tecwi. Ass-nni d ass amcum deg tudert n Tafat, d ass aberkan yesberken akk ussan d-iteddun. Tafat tebna ddunit-is Yef ukayad-nni, tettwali-t d tasarut n tudert yelhan d win ra s iḍemnen imal n leali, mebla uguren, tegzem asirem deg ddunit, teawed tudert-is teqqar kan : « amek ? kra eettbeY ur Yeltat ara » nettat aYbel-is ameqran d imawlan-is, tebYa atent-tesefraḥ, ttrajun akk annect-a am agur n leid. TuYal-d tafat s axxam, teggul ur s-tserraḥ alma yedda-d. yezzi-d useggas teawed-as deg tYiwant-is maca zher ur yeddi ara yid-s, yeggul ar tteeteb mazal, imi d aseggas anegaru deg tusnawit, maca tafat teggul ur teḥnit, sin iseggasen i terna tafat deg wexxam, tetteawad i ukayad-agi almi tuYal ula d nettat teswa-d deg anda swan akk inelmaden, tuYal tekcem taseddawit n tizi ouzou telmed (l’informatique),anda tekfa almud tlata iseggasen mbaed.
TeffeY-d tafat deg tseddawit s usirem meqren d wafud iğahden, ahat tikelt-agi att-id-qabel teswiet yelhan, ad taf axeddim s wayes ara tebnu ddunit-is, s wayes ara tessifes taekemt Yef imawlan-is, maca mačči akken ara tḥesbeḍ ara tafeḍ, imi ddunit ugar uguren tifrat. Tafat qublen-tt-id iseggasen s tmara i tent-ttidir, tḥetteb usan tteedayen deg tudert-is ur sein azal, tḍeggar tudert-is Yef ulmud, imi teqqar xas : « eetbet, ad fYeY Yer tafat, d tagi ara yi-sefḍen akk iYeblan-iw, d tagi i ttasarut s wayes ara liY tiwura iweeren », tettu d akken ddunit mačči d ulmud kan, tettu iman-is, leemer itedu, ur yezmir yiwen at-yeḥbes, tettu d akken ddunit, ilaq-as ṣber, tebYest d ufud iğehden is ara tt-tqabel iwakken att-aweḍ Yer yeswi, yerna ad teic ddunit-is akken iwata.
Tlatin (30) iseggasen, tafat laemer texḍi abrid-is, neY tecceḍ, tewwid abrid zeddigen deg ass-mi tebda almud almi tekfa, ulac win ara tt-id-ibedren deg ayen n diri, tettḥezzib uqbel ad teḍru, teḥrez lḥarma-as akk d tin n imawlan-is. Mačči aseggas mačči sin id-tewwi tafat deg wexxam ur txeddem ara, deg teswie Yer tayeḍ tettefeY tettqellib sya wesya ahat ad-temlil d lmektub-is.
Akken qaren (kulec s sebba) imi d ass-ni teqleb tafat tawriqt n tudert-is, tin i deg tura tayri-is n lebda. Teezzem ad tesfeḍ tebrek Yef ussan-is, ad tesired ul-is deg ayen ieeddan. Ass d letnayen, teffaY tafat anda tennum tettruḥu, teqḍa-d ceYl-is am laewayed, teṭṭef-d abrid ad-tuYal s axxam. Deg webrid-is teedda Yer (KMS) iwakken ad tesiwel, tekcem Yer daxel, tufa-t yeččur, teqqim ar tt-id-tṣaḥ nuba, cwiṭ acemma teffeY-d yiwet n teqcict, tenṭaq Yer bab n wexxam-nni tenna :
-« Ilaenaya-k mur yi-d-tenniḍ, ma teelqeḍ-d ayen akken ik-d-fkiY ? »
-« ih eelqaY-t-id » i yenna weqcic-nni. TuYal tenna :
-« tanmirt-ik ihi, meqqar ad d-ruḥen wid yebYan ad lemden timsirin n tmaziYt ».
Tafat tefka-yas tamezzuYt, tettu akk Yer wacu id-truḥ, tuYal tenṭaq Yer teqcict-nni tenna-yas :
-« ilaenaya-m a tamsiwt, d acu eni id-teelqeḍ Yef tmaziYt ».
-« d timsirin ara nexdem Yef tmaziYt, ma teena-kem temsalt, tzemreḍ ad d-tkecmeḍ » i tenna temsiwt-nni.
Tafat teeğeb-as aṭas lḥal, imi tella tesea yakan tikti Yef annect-nni, tuYal tenna-yas :
-« ihi zemreY ad bduY melmi im-yehwa ».
Taqcict-nni teeğb-as aṭas Tafat, imir kan duklen aken Yer wexxam n yedles i yellan dinna kan, msefhament Yef ussan i deg ara lemdent. Deg ass-nni tekkes-d Tafat tamusni lak d taqcict-nni iwumi qaren Fayna, uYalent d timdukal n tidet, cerkent ugar n tYawsa, ulac win izemren atent-yebḍu, tuYal amaken d yiwen deg twacult n Fayna, tessen-iten merra aceku tettruḥ Yer-sen aka deg teswiet Yer tayeḍ, imi dina i tesea Fayna (asibir).
Fayna tella teselmad tamaziYt deg wexxam n yedles, deg yiwet n tidukla iwumi qaren « tadukla tadelsant n SI MUḤ U MHEND » maca imi tessen Tafat tella teḥbes aselmed aceku telli (asiber) deg wexxam-nsen, xas akken mazal txedem Yef tdukla-nni, aceku tettaru s tmaziY, tetteawan wid yebYan ad d-sufYen tulizin s tmaziYt, txedem diY ula (memoir)n tagara n weswir. Tafat imi ara truḥ Yer dina, ur tettaf ara lwaqt iwakken ad teqqim d Fayna. Ger yelmeẓyen-agi, yella yiwen iwumi qaren Agur, yezga dinna, yettruḥu-d tettaru-yas tulizin s tmaziYt imi tetwel deg annect-nni. TuYal Tafat yal mi ara truḥ ad taf din. Fayna ur tezmir ara ad teğ ilemẓi-nni iwakken ad d-telhi d Tafat, tettayes ad yeffeY imi ur iheddar ur teseṭaq, yettseḍḥi aṭas, nettat diY ur tezmir ara ad tqeṣṣar yid-s aceku ur tessin ara.
Akka, ma ulac-it ṣṣbeḥ, tameddit ad yili, yuyes ad ifak tulizin-is, ḥaca tid-ak i yesea d taluft, aken ass-a akken azekka, ula d Tafat tuYal tennum-it imi yezga Yer wallen-is, tegar iman-is aka deg teswiet Yer tayeḍ iwaken ad tefhem ilemẓi-yagi, d acu ixedem ? amek yettxemim ?d acu i Yef yettaru ?ahat as-yeeğeb ad tḍeggar yir tamuYli i tesea fell-as ? aḥat deg yiwen webrid i tedun ? imi ula d nettat tḥemel ad taru aka deg teswiet Yer tayeḍ. Melmi yeffeY Wagur, teereḍ Tafat teqqar ayen i yettaru, cwiṭ cwiṭ tettruḥ yir tikti-nni i tesea fell-as, aceku ayen ixedem dayen i tḥemel, dayen i tesaram ad texdem ula d nettat, maca ur tesei ara ttawil iwaken ad-tesufeY isefra-ines, iwaken ur ttruḥun ara, iwaken ad tḥareb fell-asen, tefka-yas-ten i Wagur aten-yernu Yer widak-is, tebYa yibbas ad-fYen yerna at-neYren medden. Annect-nni yekkes tilas ger-asen, yefka amkan i tdukla, uYalen am atmaten, ttemeawanen, ttmeslayen Yef ugar n tYawsiwin, ulac tufra ger-asen.
Agur d Tafat irad ad mlilen, Yef aya, lan-d isefra-yagi d sebba s wayes ara mqaraben, fell-asen kan i ttmeslayenmi ara mlilen, yiwen deg-sen ur yezmir ad yeffeY berra n wannect-nni, ttemqadaren, ttemṣeḍḥin imi mazal ur myusanen ara akken iwata, xas akken teğhed temlilit ger-asen, maca tafat tella d tin yettṣeḍḥin aṭas, tettkukru, ma tefka aḍar Yer zdat ad tefk wayeḍ Yer deffir, tettḥezib ur tḥemeq ara.Tikwal tYelli-d tsusmi meqren ger-asen, yiwen ur t-id-yettali wawal, d tid id tiswiein i tettagad Tafattettḥir d acu ara texdem, maca agur imi ara tt-iẓar deg lḥala-nni ieereḍ yesenṭaq-itt-id, yesteqsay-itt Yef ayen yellan, awid kan ad tehder iwaken ad yessiY deg-s laman, as yekkes akukru maca tafat tikelt as-d-ter Yef usteqsi tikelt ad tegugem, imi ur tennum ara, terẓ-tt leḥya, ur tezmir at-muqel udem s udem neY ead ad tmuqel s allen. Ansa is-d-yekka d asawen, tugi ad-teYli s annar, teččur-as allen, maca ur yeẓri anesa ara s-yek, yuYal ula d netta yettagad. Tafat uqbel yakan tesea-yas amḍiq deg ul-is, tefka-yas azal, tettraju ass deg ara d-yenṭeq am agur n leid, ead imi tezra d akken yettxemim fell-as, yettqellib a tt-yisin ugar, yesteqsay timdukal-is, Fayna d yiwet deg-sent imi yezra duklent aṭas.
-« Ttxil-m a Fayna, ini-yi-d ma yella win tesea Tafat deg ul-is ?imi ara muqleY isefra i texdem, qaren-d tḥemel maca s tsusmi ». i yenna Wagur
Fayna terra-yas-d :
-« Ala a Yagur, Tafat ulac win yellan deg ul-is, tabur n wul-is mazal telli akken teqqar deg wawal-is, ereḍ ad tkecmeḍ, ahat d keč i tettraju ».
Tafat lferḥ-is mebla tilas ayen is-tenna Fayna, targit tuYal d tidet, s yen tebda tafat tesumYur tamuYli Yer zdat.
Zik win ieeddan Yer wayeḍ, as-yini ieedda fell-ak uzaylal, neY yeYfel am win ara as-iqemcen allen, neY neqar iYur-it cciṭan, maca tafat tezga tuki, tesen anda tesrus iḍarren-is, tezra ur yeshil ara ad yebnu yiwen ddunit-is Yef lsas iṣeḥḥan, ilaq yiwen ad yeeteb iwakken ad iYellet, teseYr-itt ddunit, tfarez ger wayen yelhan d wayen n diri, ur tebYi ara ad ieeddi fell-as uzaylal. Ilaqa-as at-jareb ma s tidet yebYa-tt wagur d tecrikt n ddunit-is, ma maci d amwanes n yiwen wass. TebYa-t d argaz n tmeddit.
Ass-mi d-teffeY Tafat deg tseddawit,teğğa lexyuḍ iğahden ger-as d yemdukal-is, ama d tihdayin neY d arrac, aceku tḥemel-iten aṭas, xas akken taswiet telha tayeḍ dirit, maca seeddan-d ussan am atmaten. Imi fuken almud deg tesddawit, yal wa sani i yerra, tiḥdayin-nni zewğent ma d arrac unagen Yer fransa iwaken ad kemlen almud, maca ur ttun ara Tafat imi deg teswiYt Yer tayeḍ ttaznen-as-d, ttceyeeein-as-d ttṣawer, tafat tḥemel imi ara tsel dakken ur ten-yuY wara, imi d arrac leali, rnu ur tufiḍ i yellan ger-asen ala tagmat, Yef aya ur tesei ara tufara, imi ara truḥ Yer (usiber) n fayna dinna i tettwali ttṣawer-ni yerna teqqar-d ayen is-d-uznen zdat nsen. Fayna teelem dakken wlac d acu yellan ger tafat d weqcic-agi, maca agur yečča tiyita yessusem, ur t-id-yuli wawal, tafat teemed i wayen ara d-yeḍrun, tebYa ad iẓar akk ayen yellan, deg tmeẓyant alma d tameqrant. Agur ibedel wudem-is, yugad ad-yenṭaq, nettat yiwet n tama tefraḥ tayeḍ teqreḥ, tefraḥ imi ibeggen-as-d dakken iḥemel-itt, yebYa-tt i netta, deg tama nniḍen tugad amer a tt-yeğ, ad yuYal Yer deffir mebla ma iqeleb ad yefhem, lawa i deg nettat tekcem tayri iYessan-is.
Iḍ-nni ixulef akk uḍan, tundi taxfet teṭṭef-itt. Iḍ ieedda deg nṣṣaf, nadam iYab, tuyes ad yali wass iwakken ad twali agur, as-d-tesefhem tamsalt, as-tekkes aYbel, imi d netta itt-iceYben, d netta i d amenzu imi telli tabur n wul-is. Agur ula d netta igen deg cedda, azekka-nni iruḥ Yer fayna, awal-is amenzu :
-« Atan ziY Tafat tḥemel yiwen !, wina aken iY-d-tesken deg ttṣawer ! »
-« ala a yagur, Tafat ur t-ḥemel ara akken i tenwiḍ, maca d laḥmala n tegmat i yellan ger-asen, nek ẓriY kulec fell-asen » i tenna Fayna
Agur ur yumin ara almi d ass-mi is-d-tenna tafat s yiman-is :
-« aqcic-agi i fi-d-yella umeslay, ur zmireY ara at-waliY s tmuYli nniḍen, ttqadareYt am gma, netta diY yettwali-yi d weltmas tameqrant imi YelbeYt deg leemer »
Tafta tessaweḍ tekkes agu id-yersen Yef ul n wagur, irad ad yili wass-nni d ass i deg ara d-tban tayri Yef udmawen, yal wa yettwali-tt Yer wayeḍ, fiḥel ma yella-d wawal.
Ur tettek cedda anect i tettek talwit, lebYi n wul-is temlal-d yid-s tettwali ddunit s tmuYli zeddigen, yuYal-itt-id usirem, akken qaren ddunit am aḥbul n weYrum, tettneqlab, ass telha ass dirit, yewwi-d kan amdan a tt-ieic, akken tella teswiet ad yili yid-s, yiwen ad yesaram Yer wayen yelhan, maca ad inadi fell-as, aceku kulec ittek-d s leetab, kulec s sebba. Tafat s tebYest d usirem id-telḥa amecwar, teseedda tiswiein n diq akk d lḥerṣ, lxiq d unuYni, maca annect-a d azgen deg wemdan, yezdaY daxel-is, yesefk kan ad yeYleb yiwen annet-a s tebYest.yewweḍ-d wass, iYeblan ad ruḥen, ad ğğen amḍiq i wussan imelalen, i tizegzewt d izeğğigen, ad ğen amḍiq i tayri ḥlawen ad tezuzen ulawen. Tafat tefsi lqid i wul-is tenna :
SerḥaY-k ruḥ ad truḥeḍ
Sanida ik-yehwa tawḍeḍ
Lqid ik-xedmeY yefsi
Awi abri dit-ḥemleḍ
D lawan s yes ad tzuxeḍ
ḍeggar yir tamuYli
truḥ cetwa teğğa amḍiq i tefsut, tina yesegmayen tayri deg ulawen,tjemmae ger sin yemyaḥmalen. Tafat deg mi id-yella wagur deg tudert-is, tuYal tḥemel ula d iman-is, ma yella Yer yidi-is tettettu akk iYeblan-is, am tin yeččan aḥeckul, d netta kan i tettwali, yeččur-as akk tudert-is, tfuk fell-as tYimit weḥd-s, iṣfeḍ-as akk yir ussan teseedda, am akken teawed-d talalit, kulec ḥlaw, ẓid, ula d ul-is fessus, tettawi-d tafat s wudem, yerna ur teeggu ara, tettu ula d wid is-d-yezzin, terra kulec deg rif, ala agur i yellan deg ddunit-is, tbedel s uẓar, ula imi ara texẓer deg lemri, teqqar wlac tin yellan am nek, ixleq-d deg-s ayen ur nelli.
TtaysaY ad gnaY
QareY-as yid-i i telliḍ
TawaYit mi d-ndekwaleY
Ikcem-iyi-d usemmiḍ
ZiYen d targit i walaY
Ger ifassen-ik mi iyi-terriḍ
D tidet aḥat leYmir teeriḍ aḥulfu-yagi n tayri, d tidet d agur id amenzu iwumi tefka ul-is, aceku d netta i yersen Yef lğerḥ iseḥla-t d win is-yefkan azal d ameqran, d win yeẓẓan deg-s leḥmala n tudert, yeYli-d am yetri ger ifassen-is, s yes teccaecac tafat-is syes ukin-d akk iḥulfuyen yellan fren daxel-is, yekcem s telqay Yer wul-is, yessaY laman deg-s. Agur neY (rruḥ) akken is-tessawal ixelq-d deg-s tayri zeddigen, izere-itt tefka iẓuran, d netta i bab-as, d gma-s, d rruḥ-is, d acrik n ddunit-is. Kra ur yesei azal zdat Wagur, d netta i tafsut, d izeğğigen,d netta i tudert d ayen ḥlawen.
ṣṣfa d laman lak d lḥerma n Wagur, Tafat tewweḍ anida ur d-tettuYal ara, mačči dayen ara teffar, tettwaqes s ssem n tayri wina yuYen akk leğwareḥ-is
acḥal rujaY ass-a
sermaY mačči d kra
ẓriY mačči d lmuḥal
sliY i yir lhedra
yir tamuYli tezga
maca ur yi-d-yuli wawal
xas yebeed uzekka
ulaqrar ad d-yili da
yal wa i yebYa at-yennal
ddunit-agi d tiṣeddarin, tin i Yef yuli wemdan, yeqqar mazal tayeḍ. Akka is-teḍra i tafat, imi ayen i ten-icerken mačči d ciṭuḥ, ur tezmir ad teqqim yiwet n ddurt ur tett-wali ara, tettraju ass n lexmis am agur n leid imi ara d-yeflali, agur ur tt-yeğği ara s usiwel, yal ass, tikwal berdayen ar tlata iberdan is-d-yessawal, maca ass deg ara twali yemgarad, imi tettwali-t zdat-s, tettḥulfu s yes, ead imi ara tt-yeṭṭef ger ifassen-is, am lufan mi ara teṭṭef yemma-s deg rebbi-is, ttawḍen-tt-id imeṭṭawen deg lferḥ, tettḥulfu s laman Yer tama-s imi tḥemel-it mebla tilas. Ass d lexmis, awal yettawi-d wayeḍ, ur zrin ula d ukud amek yetteedday, ttun iman-nsen, ead ttun ula d wid isen-d-izin, kerhen imi ara d-yaweḍ lawan ad msefraqen, Tafat yeYli-d fell-as lxiq, čurent-d wallen-is d imeṭṭawen, yeṭṭef-tt Wagur ger ifassen-is iwakken as-yekkes lxuf, iwakken att-ḥulfu s laman, yenna-yas :
-« Ur Ttagad a Tafat, euhdeY-kem alama muteY, ur kem-ğğiY, ad tiliḍ d tameṭṭut-iw, d yemma-s n warraw-iw ».
-« d tidet ugadeY ayen id-iteddun, ur ẓriY amek ara teḍru yid-neY, maca ḥṣu dakken ḥemleY-k mebla tilas, d keč i d ddunit-iw, i keč imi ttidireY, fell-ak ad eemdaY ayen yellan » is-terra Tafat.
Imeslayen rnan afud i tayri, akud iḥedef-iten-id ad ruḥen, mennan lukan ass-nni ad yenarni. Kren-d afus deg ufus, duklen Yer wanda ara terkeb Tafat iwakken ad truḥ s axxam, mbeqqan slam, tafat tetbae-it s walen almi dayen ur t-tettwali ara, deg webrid-s tetteawad-d i wayen teseedda yid-s. Mazal ara taweḍ s axxam, Agur yessawel-as ma tewweḍ neY mazal, yezga yettawi aYbel-is, nettat lferḥ-is imi ara tsel i ṣṣut-is, ula deg yiḍ mi ara d-yendekwal, yessakay-itt-id deg tnafa, aceku lawan-nni i iḥemel ad yehder yid-s, imir i ttemlilen wulawen-nsen, iles yettserriḥ-d i lehedra ḥlawen.
BYiY ak-teqqes tayri
Kulec deg-k ad-yettcetki
Ad iliY d nek i d dwa
Deg ul-ik ad taf lebYi
Ad tewwet deg-s iYisi
I lebda ad-teğ cama
Semm-is mi ara d-yaki
Ad inadi fell-i
As-iliY d laenaya
Tassaweḍ almi is-tmenna ad yettwiqes s tayri-is awakken dima att-id-yettmektay, yal mi ara yetteqraḥ ad d-yaf Tafat d dwa, Agur yuY lḥal tayri n Tafat tekcem iYessan-is, yettḥulfu s yes Yas ma wlac-itt zdat-s, ma tefreḥ yefraḥ yid-s, ma teḥzen yeḥzen yid-s.
Qaren tayri tugar kulec, maca akka, tiswiein llan iYilifen, neY uguren, sexṣaren nniya. Wissen ahat yeğhed wayen n diri deg ddunit, neY d imdanen kan i iḥemlen ad ččen deg aerur n wiyaḍ xas baeden-ten. Ass d lexmis, am leewayed, Tafat truḥ Yer wanda tennum tettwali Agur, imi xedmen lwaed Yer dinna, teqqim tettraju s ccuq meqren melmi ara d-yeflali deg yimi n twwurt, tcedha-t aṭas, tfud tayri-s, tuyes as-teYli deg ifassen-is. Cwiṭ acemma yefrawes wul-is, tesla-yas ikcem-d. yerra Yer Yur-s qbala, yeqqim Yer yidis-is, yeṭṭef-itt ger ifassen-is, imi ula d netta icedha-tt aṭas, awal ur ten-id-yuli, fkan lebYi i wulawen-nsen ad meslayen. Aṭas aya ur meẓren, hedren Yef ugar n temsal, ameslay yettawi-d wayeḍ, asteqsi yettawi-d wayeḍ, almi i wḍen mslayen-d Yef yiwet n temdakelt-nsen. Yenṭaq wagur Yer tafat yenna-yas :
-« Teẓriḍ a Tafat, wellah ar leeca itt-walaY deg targit ».
Tafat texlee, maca ur tebYi ara as-d-beggen lYiḍ-is, tenna-yas :
-« amek itt-turgaḍ a Yagur ».
YuYal yenna-yas :
-« urgaY-tt tenna-yi-d, d tidet ayen ihedren medden fell-aneY, bYiY-k d tidet, yerna nemsarna-d imi tYelbeḍ-iyi- s yiwen n useggas kan ! ».
Xas d targit, Agur iḥekud, tafat teawed ṣṣifa, am win itt-yewten s terṣaṣt , tegugem, iereḍ att-id-yesenṭaq tegguma, ad yeereḍ ad iqareb Yer Yur-s tettwexxir fell-as, am akken ur t-tessin ara, Yur-s ixdee-itt xas d targit, tqarḥ-itt tyita, allen ččurent d imeṭṭi maca ur tebYi ara ad iẓar imeṭṭawen-is, ur yuklal ara ad tettru fell-as. Terra-d leqel-is Yer zdat-s tenna-yas :
-« keč itt-yurgan kan yella wayen yellan ger-awen, ula d nettat tereḍ ad-tqareb Yur-k, tettwali-k ula d nettat deg targit ».
Agur ijebbed ikarref iwakken att-yessimen, Tafat teereḍ ad-ter taḍṣa Yer wudem-is maca tiyita tYez daxel-is. Am tin igezmen asirem, am win yessaYen taftilt tuYal texsi. Tettxemim kan, ur teẓri anwa abrid ara taY. Agur tḥemel-it akken ur tḥemel ara iman-is, fll-as i tebna ddunit-is, maca taqcict-nni daYen d tamdakelt-is, ur tebYi ara ad texṣar, tečča tiyita tesusem.
FkiY-as lebYi i rray-iw
Ur s-xdimeY tilisa
Anda yebYa yedda uḍar-iw
Yibbas ur d-nniY ala
ḌemeeY fkiY-as ul-iw
NwiY abri-is yelha
Ass-nni imi d-ldiY alen-iw
YuY lḥal kulec yefra
Yezga yid-i d amwanes
D natta iseiY d aḥbib
Anda ddiY yedda later-is
Amek ara s-d-kseY leib
Yuear ass-a ma yumes
D lehlak ur nesei ṭbib
Eeddan wussan, yeṣfeḍ usigna id-yuYen, teedda teswiet-nni n diq. Kulec yuYal s amḍiq-is, aceku deg ddunit akken yella wayen yelhan, yella wayen n diri, llan wuguren maca iwakken ad yesemxilef wemdan ger-asen, ilaq ad ieeddi deg-sen, neY aten-yidir , iwakken ad yisin yiwen tiẓeṭ n tament, ilaq ad yisin terẓeg n ilili,d ayen i irenun lbenna i ddunit, d ayen yettreṣṣin tayri deg ulawen.
ḤemleY yid-k ad nnaYeY
Ad ẓreY ayen yefren
Wisen ahat ur k-sineY
Ad k-ṭfeY deg meslayen
ḤemleY yid-k ad nnaYeY
Ad d-kseY i yi-qarḥen
Daxel-iw d keč i ḥemleY
QareY-t-id s imeṭṭawen
D tidet ma yella ur nuYen ara ur ttemyusanen ara. Awid kan ad t-tessin ugar, maca tiswiein ur tettḥezzib ara, kulec tettuYal-as s lmendad, ulac ayen s-yettruḥun, zadent-as tismin, ayen is-yesluYen tamda, yesexreb-as nniya, lḥağa tameẓyant att-tesnuYni. Teẓra ur tezmir ara as-tekkes wid yesen, neY ayen iḥemel, neY ad t-ḥarem ur ihedder i ḥed. Maci d tikelt neY i tt-rrant tismin deg ccek. Abrid teddun Yer Tizi Ouzou, deg mi ibdan abrid, ifassen-nsen myuṭṭafen, am win yugaden ad yerwel wayeḍ, ur ugaden aten-id-iwali ḥed, ur ṣeḍḥan ara aceku nutni ẓran tayri-nsen d tin zeddigen. Wḍen Yer Tizi ouzou, qḍan-d ceYl-nsen, deg webrid n tuYalin, ṭfen-d ttṣawer s yen ruḥen ččan-d deg yiwen n wemkan itḥemel aṭas Tafat. FYen-d ulawen ferḥen zhan, bdan-d abrid s tikli, awal yettawi-d wayeḍ, neṣfen abrid, tesla i ṣṣut n teqcict tessawal i Wagur, dYa tenṭaq Yur-s tenna :
-« A Yagur tselleḍ i yisem-ik ? ».
Yerra-yas-d yenna :
-« sellaY ih ».
Zzin i sin Yer deffir, afen d yiwet n teqcict, i snen yakan, maca ur tt-tḥemel ara Tafat. Rujan-tt almi id-tewweḍ Yer-sen, msalamen, tebda theddar lakk d wagur imi yid-s i tesea cYel. Tafat tessusem kan tettmuqul-iten. Tikelt ad tmuqel agur, tikelt ad tmuqel taqcict-nni. Nettat tegguma akk ad d-tekkes allen-is Yef Agur, ur tugad ur teṣeḍḥa. Tafat taceel deg-s tmes, aceku tesla dakken tḥemel-it. Tuyes ad faken lehdur, teqqim almi aṭas tenna :
-« Tura ma tfukem nezmar ad nruḥ ? Ieedda lḥal, nekni yebeed sani ara nruḥ ».
Teḍleb-asen smeḥ, truḥ tkemel abrid-is, nutni win-d abrid-nsen s tsusmi, teereḍ akk amek ara teffer lYiḍ-is, iwakken ad ieeddi wass-nni mebla unuY.
Akken tebYu tiğhid tayri ger sin yemdanen, iman-is ur tessawaḍ ara bab-is Yer yeswi.aceku aṭas n tgejda is-ilaqen iwakken ad tbed, iwakken ad teqqim i lebda deg ulawen-nsen, ger tgejda-yagi ad d-naf amdan ilaq ad yekseb axeddim, adrim, axxam...atg xas akken tudert mačči d annect-a kan, imi lehna d tezmert tugar-itent maca lehna tettas-d seg tawant, ur yethenna ara winmi yelluẓ wallaY-is neY wul-is.
Tafat iswi-ines att-id-yeḍleb wagur Yer imawlan-is, aceku msefhamen, tegra-d kan ad eelmen imawlan-nsen, xas imawlan n tafat tenna-yasen yakan,ayen yeğğan yemma-s tḥerṣ-itt, aceku tkukra taluft-agi, tugad Yef yelli-s, Yas tesea laman deg-s, tettkel fell-as ur tesexṣar ara. Tafat ur tezmir ad texdem kra deffir n weerur n yemma-s, tesken-as ula d ttṣawer id-ṭfen akken. Yemma-s tefraḥ aṭas maca lferḥ-is ur yekmil ara aceku ur d-iruḥ ara s axxam. Teṭṭef yemma-s ttṣawer-ni tenna :
-« Aken-iserbaḥ Rebbi a yelli, aken yessiweḍ Rebbi Yer lebYi n wulawen-nwen, maena a yelli ttḥadar iman-im, tiniḍ-as ad-iruḥ s axxam ma yella s tidet yebYa-kem ». Tafat teṭṭef tteṣwira-nni deg ufus-is truḥ Yer texxam-is, terra-tt i imeṭṭi, ur tezri d acu ara texdem ?yemma-s tesea lḥeq imi d tamsalt n nnif, maca ur tebYi ara ad-teḥreṣ agur. Netta yebYa as-yeḍmen tudert yelhan, anda ur tetteneettab ara, anda ara eicen deg sin, ur yelli win ara d-irayen fell-asen. Tafat ur telli ara d tin yeṭtalaben lmuḥal, tekker-d deg yiwet n twacult itḥemel aṭas, ur tezmir atent-tesnuYni, yemma-s tezga tettweṣṣi-tt Yer wayen yelhan teqqa :
-« Ur Careḍ ara ayelli ayen imi ur yezmir ara, ur ttḥerrim ara iman-im deg lbaraka n yemYaren-im, ad teğğeḍ bab-am d yemma-m, ad tent-afeḍ nutni, ḥerz-iten akem-ḥarzen ».
Eeddan wussan, tayri tezga deg ulawen, tafat attan ger yemnaren, ur tezmir ad tefraq wul-is, imi yid-s i tebYa ad tteic, akk d wallen-is imi s imawlan-is i twala tafat n ddunit, s yisen i tella, iwakken ass-a ul-is at-yawi wayeḍ. Tettraju iswi s usirem d tebYest, tbed qbala i wuguren iwakken taftilt n tayri-nsen ad teceel i lebda.
Taftilt n tayri teceel
Tefka-d tafat ad nwali
Deg sin ad neddukel
Ugur ur d-yettili
Maci d leib ma nḥemel
Imi deg id-nefruri
Yuzn-itt-id Islam BESSACI
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn hrv_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn